tomron87/hebrew-wikipedia-sentences-corpus huggingface dataset:
לדגמים הבטיחותיים שבהם יש בסיס מתרחב אשר נשאר מחוץ לגוף, המונע מהצעצוע להיתקע בפנים.
ויברטורים כדוריים - ויברטורים קטנים בצורת כדור קליע שיכולים לשמש כגירוי ישיר או להיכנס לתוך צעצועי מין אחרים כדי להעצים את הגירוי.
חלקם נמכרים עם לולאות מתיחות כמו צעצוע לאצבע או טבעת לפין.
המכשירים בדרך כלל מחוברים באמצעות חוט לשלט אשר שולט בקצב הרטט או בעוצמתו.
חוט זה מאפשר גם כן לשלוף את המכשיר מפי הטבעת או מהנרתיק בתום השימוש.
ויברטורים לנקודת ה-G - ויברטורים מעוקלים בקצה אחד כדי להקל על גירוי נקודת הG בקרב נקבות.
ויברטור הארנב או השפן - ויברטור שמגיע בכמה וריאציות והוא צעצוע מין פופולרי לנשים, שנעשה פופולרי בזכות סדרת הטלוויזיה סקס והעיר הגדולה.
הוויברטור כולל חלק חלול שלעיתים קרובות יש לו פונקציות נוספות, כגון תנועות סיבוביות או חרוזים פנימיים.
לחלק החלול מצורף חלק מרטיט חיצוני.
רוב ויברטורי הארנב מגיעים בצורה של "אוזני ארנב", כאשר כל אוזן ממוקמת בצד אחר של הדגדגן.
שרביטי ויברטור – ויברטור שרביט, כגון שרביט הקסם של היטאצ'י, הם ויברטורים גדולים שמתחברים לשקע חשמל (לעומת הפעלה על סוללות) ומשווקים לעיתים קרובות כמעסי גב.
הם מסוגלים לייצר רטט הרבה יותר חזק מאשר רוב הויברטורים שפועלים על סוללות.
חלקים שונים שעשויים מסיליקון או חומר גומי יכולים להתחבר לוויברטור וכך לאפשר לצעצוע לשמש לחדירה, או לתת לצעצוע מרקם יותר מעניין.
ישנם אביזרים נוספים שמשמשים כויברטורים כמו כפפה רוטטת, המתלבשת על האצבעות ומאפשרת חדירה של האצבעות עם אפקט של רטט.
בנוסף ישנם גם תחתונים רוטטים, המאפשרים, על ידי לחיצה על שלט רחוק, גירוי של הדגדגן.
היתרון של תחתונים מהסוג הזה שניתן להפעיל אותם גם מחוץ להפעיל אותו בדיסקרטיות ומבלי להתפשט.
מכשירי עיסוי לגב עשויים לשמש כוויברטורים.
בדרך כלל מדובר במכשירים המתחברים לשקע החשמל, אשר מסוגלים לייצר רעידות חזקות יותר מוויברטורים מסורתיים שפועלים על סוללות.
לעיתים ניתן לרכוש בנפרד חומר עשוי סיליקון או גומי אותו ניתן לחבר למכשיר העיסוי, וכך לאפשר גם חדירה.
פקק אנאלי - אביזר מין המיועד להחדרה דרך פי הטבעת אל הרקטום.
הם נוטים להיות בעלי בסיס רחב כדי למנוע מהמכשיר להישאב לתוך פי הטבעת, ולעיתים הצעצוע משמש כבסיס לזנב חיה מלאכותי.
ישנם פקקים אנאליים רוטטים, וגם כאלו שנותנים פולסים חשמליים שמייצרים גירוי חזק יותר.
אין לשתף אדם אחר בפקק אנאלי עקב הסיכון להעברת מחלות (בעיקר מחלות מין) שמקורן בדם, בכללן איידס.
בנוסף, יש להשתמש בו אך ורק באופן אנאלי ולא להחדירו לפתחים אחרים (כגון הפה והנרתיק), כדי למנוע העברת חיידקים מזיקים מהרקטום לאיברים אחרים.
חשוב לדעת כי חיידקים אלו עשויים לשרוד ניקיון של המכשיר.
חרוזים אנאליים - אביזר מין שעשוי ממספר חרוזים מחוברים ביניהם כשרשרת.
את החרוזים מכניסים לתוך פתח פי הטבעת על מנת למשוך אותם החוצה בעיקר בשעת אורגזמה וכדי להעצים אותה.
מעסי ערמונית - מכשירים שנועדו לעורר את הערמונית של האדם לטובת בריאות והנאה.
חומרי סיכה - חומרים נוזליים שעשויים על בסיס מים, שמן או סיליקון.
הם משמשים לשם הפחתת החיכוך שבין הפין, הנרתיק ופי הטבעת בזמן קיום יחסי מין.
בובת מין - בובות שחלקן מתנפחות.
עשויות מפלסטיק, סיליקון או לטקס ומעוצבות לרוב בצורת אישה או גבר.
צבת פטמות - צבת בעלת רמות שונות של לחץ, שמטרתה לגרות את הפטמות.
התקני יניקה לפטמות - בדרך כלל עשויים גומי או זכוכית.
התקנים אלו מולבשים על הפטמה וגורמים לגודש בעזרת פעולת יניקה.
חלק ממכשירי היניקה העשויים מזכוכית יוצרים את היניקה בעזרת חום או בעזרת משאבה.
כדורי המתכת של בן ווה (Ben Wa Balls) - הם כדורי מתכת חלולים שמוכנסים לנרתיק ויכולים להישאר בו לתקופות ממושכות של זמן.
נטען שהגלגול הפנימי שלהם משפר אורגזמות.
כדורי אהבה - הם כדורי מתכת מוצקים שנכנסים לנרתיק לפני קיום יחסי מין.
המשקל והתזוזה שלהם על ידי פין או דילדו מגבירים את התחושה.
הם נהיו פופולריים בזכות הרומן "חמישים גוונים של אפור" ובפרט לאחר שיצא לאקרנים העיבוד הקולנועי שלו.
תרגילי קגל (Kegel Exerciser) - הידוע גם כמשקולות נרתיק, ביצים או להטוטנים.
כדורים אלו נועדו לחזק את השרירים ברצפת האגן, וניתן להשתמש בהם גם להנאה מינית ושיפור התגובה הנרתיקית.
חומרים מהם עשויים צעצועי מין
צעצועי מין מזכוכית עשויים בדרך כלל מזכוכית בורוסיליקט רפואית ("זכוכית קשה").
סוג זה של זכוכית הוא מחושל ובטוח משום שאינו רעיל, והוא עמיד בטמפרטורות קיצוניות וזעזוע פיזי, ולכן אין סכנה של שבירה בעת השימוש.
הבחירה של חומר איכותי כזה מספקת בטיחות בשימוש ואת האפשרות לחמם או לצנן את הצעצוע.
בנוסף, זכוכית בורוסיליקט היא זכוכית שאינה נקבובית ולכן ניתן לחטא אותה כדי לסייע במניעת זיהומים בעקבות שימוש חוזר.
את צעצועי הזכוכית באיכות הגבוהה ביותר ניתן אפילו לשים במדיח כלים, כך שקל ביותר לשמור עליהם נקיים.
בנוסף לתכונות הפרקטיות שלהם, נקודת החוזק העיקרית של צעצועי מין מזכוכית היא האסתטיקה והיופי שלהם.
חלק מצעצועי המין מזכוכית רוטטים, וישנן שתי דרכים עיקריות לגרום לכך.
או שלצעצוע יש חור שאליו יכול להיכנס כדור רוטט (ויברטור) קטן, או שהליבה של הזכוכית מעוצבת בצורה שונה כדי ליצור ויברטור רגיל.
באפשרות השנייה, בדרך כלל יש מכסה פלסטיק המכסה את תא הסוללה, אשר גם מכיל את כל לחצני השליטה.
הסיליקון הוא חומר רך והיפואלרגני (שאינו גורם לתגובות אלרגיות), אשר מתחם במהירות לטמפרטורת הגוף.
הוא חסר נקבוביות ולכן קל לניקוי בעזרת סבון עדין ומים.
בניגוד לסוגי גומי אחרים, ניתן לחטא את הסיליקון בעזרת מים רותחים ואדים בטמפרטורה של עד 300 מעלות צלזיוס.
כמו כן, ניתן להלבין את החומר בתמיסת אקונומיקה של 10%.
עם זאת, לא ניתן להשתמש בו בשילוב עם חומרי סיכה מבוססי סיליקון משום שהוא עלול להינזק.
חומר זה הוא חיקוי עור עשוי פלסטיק תרמי-אלסטי.
הוא עשוי מחומרים שאושרו על ידי ה-FDA (מנהל המזון והתרופות האמריקאי), ואינו מכיל PVC, מתכות כבדות או לטקס.
ניתן לנקות אותו בעזרת סבון ומים, יש לשמור עליו במקום יבש ובעת השימוש לשלב חומר סיכה מבוסס-מים.
לטקס הוא חומר פופולרי ממנו עשויים אביזרי מין רבים.
הוא גמיש ולא יקר וניתן לעצבו בגדלים, צורות ומרקמים שונים.
בניגוד לסיליקון, סייברסקין וזכוכית, לטקס עשוי להיות מסוכן לאנשים הסובלים מאלרגיה ללטקס.
לטקס הוא חומר נקבובי ולכן יש לנקות אותו היטב עם סבון אנטיבקטריאלי ומים ולהימנע מלהעביר אותו לשימושם של אנשים אחרים.
ניתן לשלב חומרי סיכה מבוססי-מים או סיליקון, אך יש להימנע משילוב חומרי סיכה מבוססי-שמן, הפוגעים באיכות הגומי.
היבטים של בריאות, בטיחות ופרטיות
לא קיימות תקנות בטיחות בתעשיית אביזרי המין.
צעצועי המין נמכרים כפריטים חדשניים (novelty items), כך שהם לא צריכים לדבוק בתקנות מסוימות, כגון דיווח על כימיקלים וחומרים המשמשים להרכבת המוצר.
בשל מעמד זה, היצרנים אינם אחראים אם הצעצועים שלהם משמשים לכל מטרה אחרת מאשר להוות חידוש או ריגוש בחיי המין של הצרכנים.
תקנות כגוןREACH קיימות, וכמה צעצועי מין עשויים להיות כפופים להן, למרות שאין חובה על היצרנים לעמוד בכך.
צעצועי מין מסווגים כחידושים בארצות הברית כי ה-FDA דורש בדיקות מקיפות ודרישות כספיות כדי שצעצועי מין יהיו מסווגים כמכשירים רפואיים.
לכן, יצרני צעצועי מין לעיתים קרובות יותר בוחרים בייצור פחות מורכב, על ידי תיוג הצעצועים בתור חידוש (novelty), עבורו המרכיבים המפורטים לא צריכים להיות מדויקים בהרכב הכימי או באחוז המרכיבים.
בשל הסיווג כחידוש, צעצועי מין עשויים להכיל רעלים כגון פתלטים, אשר נאסרו בצעצועי ילדים על ידי CPSC.
פתלטים (Phthalates) הם תוצרי פלסטיק (plasticizers) כימיים המוספים למוצר בתור מרככים, על מנת ליצור את האפקט הרך והחזק שרבים מחפשים בצעצועי מין.
מחקר שנערך בשנת 2006 על ידי משרד גרינפיס בהולנד מצא רמה גבוהה של פתלטים (רעלן מפלסטיק) בשבעה מתוך שמונה צעצועי מין מפלסטיק שנבדקו.
טרם השימוש בצעצוע מין, על הצרכן לנקוט באמצעי זהירות.
יש לחפש קרעים, תפרים מחוספסים או סדקים שעלולים לפגוע בחלק הפנימי של הנרתיק או פי הטבעת.
צריך להשתמש בקונדומים על צעצועי מין נקבוביים וצעצועי מין שמשותפים לשני אנשים או יותר.
מומלץ גם להשתמש בחומרי הסיכה המתאימים לכל צעצוע.
ניקוי צעצועי מין חשוב גם הוא מאוד לבריאות מינית ובטיחות צעצועי המין.
ניקוי שלהם יעצור את הפוטנציאל של זיהום חיידקי, העברת מחלות מין (אם מדובר בצעצוע משותף), או היריון (אם נשאר זרע על הצעצוע).
קשה יותר לנקות צעצועי מין נקבוביים (מרופטים, גמישים, רכים ומעיכים) והם יכולים להסתיר חיידקים שיכולים להתרבות ולפגוע בגוף האדם.
צעצועים שאינם נקבוביים קלים יותר לניקוי, מה שהופך אותם לפחות מזיקים.
בעת ניקוי צעצועי מין, יש להקפיד על שימוש במים חמים ובסבון אנטי-בקטריאלי לא ספציפי.
צעצועי זכוכית: כפי שצוין לעיל, את חלקם ניתן לשים במדיח, אך ככלל מומלץ לא לחשוף אותם לטמפרטורות קיצוניות ולשטוף אותם בסבון ובמים.
צעצועי נירוסטה (אל חלד): ניתן להרתיח או להשרות צעצועי נירוסטה בתערובת של מים ואקונומיקה ביחס של 1-10 במשך עשר דקות, לשים על המדף העליון של המדיח, או להשתמש בסבון ומים (אם יש רכיבים חשמליים לצעצוע).
צעצועי פלסטיק קשיחים: אין להרתיח את הצעצוע, יש לשטוף עם סבון ומים.
צעצועי סיליקון: אפשר לשים על המדף העליון של המדיח, להרתיח במשך 5-10 דקות, או לשטוף עם מים וסבון.
צעצועי גומי: צעצועים אלה לא יכולים להתנקות כראוי בגלל שחיידקים נקלטים לתוך החומר, ולכן מומלץ תמיד להשתמש בקונדום.
צעצועי וייניל וסייברסקין (vinyl and cyberskin): מומלץ לנקות עם מים חמים, אוויר יבש, ולפזר מעל כמות קטנה של עמילן תירס כדי לשמור עליהם יבשים ולא דביקים.
צעצועי ניילון: אפשר לשים על המדף העליון של המדיח או לשטוף עם סבון ומים.
צעצועים אנאליים (פקקי עכוז, דילדואים קטנים, וכו')
בעת שימוש בצעצועי מין בפי הטבעת, צעצועי מין יכולים בקלות ללכת לאיבוד כאשר השרירים הרקטליים מתכווצים ויכולים לשאוב אובייקט מעלה, עם פוטנציאל לחסימת המעי הגס; כדי למנוע בעיה רצינית זו, מומלץ להשתמש בצעצועי מין עם בסיס מתרחב או חוט מצורף.
ב-2016 הוכיחה חברת תוכנות האבטחה Trend Micro כי כמה צעצועי מין חשופים להתקפות סייבר ולכן יצרו את שדה דילדוני הבצל (field of onion dildonics).
דאגות אתיות, משפטיות ופרטיות הן תחום המחקר הפעיל של שרה ג'יימי לואיס, בין היתר.
אביזרי מין אינם חוקיים לשימוש בהודו.
מכירת אביזרי מין/צעצועי מין היא עבירה לפי סעיף 292 לחוק העונשין ההודי, שדינה עד שנתיים מאסר.
צעצועי מין נחשבים למוצר "מגונה".
מלבד צעצועי מין, כל ספר, חוברת, נייר, כתיבה, ציור, ייצוג, דמות או כל חפץ אחר נחשב גם הוא כמגונה לפי סעיף 292 אם הוא בעל תוכן מיני.
העונש על העבירה הוא עד שנתיים מאסר.
ביפן, דילדו רבים נוצרו על מנת לדמות חיות או דמויות מצוירות, כגון הלו קיטי, ארנבות או דולפינים, כך שניתן יהיה למכור אותן כצעצועים, ובכך להימנע מחוקים לגבי מוצרים מגונים.
במלזיה, מכירה וייבוא של צעצועי מין היא בלתי חוקית.
סעיף 18א לחוק העבירות המיניות, 1957, שהוכנס על ידי חוק תיקון המוסריות, 1969, אסר על ייצור או מכירה של כל פריט "שנועד לשמש לביצוע פעולה מינית לא טבעית".
המונח "פעולה מינית לא טבעית" התייחס לכל מין שאינו אקט חדירה הטרוסקסואלי של פין לנרתיק, ואיסור זה נועד כביכול למנוע את השימוש בדילדו על ידי הומואים.
הוא כבר לא נאכף, והסעיף בוטל על ידי החוק הפלילי (עבירות מין ועניינים הקשורים), תיקון חוק, 2007.
אביזרי מין וחומרי סיכה הפכו זמינים יותר ויותר באזורים מסחריים בארצות הברית.
תצוגות על המדף נוטות להיות יותר דיסקרטיות מאשר הצעות באתרי אינטרנט.
פריטים אלה נוטים להיות מוצגים בקטגוריית "בריאות מינית" של חנויות.
עד לאחרונה, מדינות רבות בדרום ארצות הברית וחלק ממדינות המישורים הגדולים (great plains states) אסרו על מכירת צעצועי מין לחלוטין, בין אם ישירות ובין אם באמצעות חוקים המתייחסים ל-"מכשירים מגונים".
בשנת 1999, צוטט ויליאם ה' פריור הבן, עוזר היועץ המשפטי לממשלה באלבמה, המתאר את המקרה של צעצועי מין ודן באיזה אופן נעשה שימוש במכשירים, ואמר כי אין לאדם "זכות בסיסית לקנות מוצר שמטרתו לייצר אורגזמה".
בית המשפט הפדרלי לערעורים אישר את חוק אלבמה שאסר על מכירת צעצועי מין בחג האהבה, 2007.
בחודש פברואר 2008 ביטל בית משפט הפדרלי לערעורים פדרלי חוק של מדינת טקסס האוסר על מכירת צעצועי מין, וחשב כי חוק זה מפר את התיקון ה-14 של החוקה בנוגע לפרטיות.
בית המשפט לערעורים ציטט את פסק הדין לורנס נגד טקסס, שם בית המשפט העליון של ארצות הברית פסל בשנת 2003 איסור על מין בהסכמה בין זוגות הומוסקסואליים, כיוון שמטרתו נוגדת את החוקה והיא "לאכוף קוד מוסרי ציבורי על ידי הגבלת התנהגות אינטימית פרטית".
חוקים דומים נפסלו בקנזס ובקולורדו.
בנובמבר 1970 נפתחה בתל אביב חנות ראשונה למכירת אביזרי מין על ידי צבי ביגלמן.
קדם לפתיחת החנות מאבק משפטי עם משרד המסחר והתעשייה על השגת אישור ליבוא האביזרים.
פתיחת "בוטיק המין" לוותה בהתנגדות שכנים ואנשי ציבור, שגרמה להוצאת צווי סגירה למקום.
ביוני 1972 נפתחה חנות ראשונה בירושלים לאביזרי מין וספרות פורנוגרפית, "ארוס", שעוררה תסיסה בחוגים דתיים.
גוף חרדי, "הוועד להגנת קודשי ישראל" התגבש עם היוודע המהלך, וצילם את הנכנסים לחנות.
הפגנת חרדים גדולה התקיימה בשבוע הראשון לפתיחתה.
ב-1999 אושרה הצעת החוק של חבר הכנסת חנן פורת, שהכניסה לחנויות לאביזרי מין תיאסר על צעירים מתחת לגיל 17, ותוגבל הפרסומת שתותר לחנויות אלה.
בנוסף, רשויות מקומיות יהיו רשאיות למנוע מתן רישיונות לפתיחת עסקים למכירת אביזרי מין באזורים הסמוכים למוסדות חינוך בהם לומדים קטינים.
נכון לשנת 2008, התעשייה הוערכה בכ-15 מיליארד דולר ברחבי העולם, עם שיעור צמיחה של 30%.
70% מהצעצועים המיניים מיוצרים בסין.
צעצועי מין נמכרים בסוגים שונים של חנויות סקס מקומיות ומקוונות, בכנסים הקשורים לתעשיית המבוגרים., ובמסיבות.
עם זאת, כמה פריטים, כגון "מעסים ידניים", נמכרים בחנויות המיינסטרים כגון בתי מרקחת
אֲבִיחַי אַדְרָעִי הוא קצין צה"ל בדרגת אלוף־משנה המשמש כראש תחום תקשורת בערבית בחטיבת דובר צה"ל.
מכונה גם "דובר צה"ל בערבית".
סבו וסבתו מצד אימו עלו מעיראק, סבתו מצד אביו מטורקיה וסבו מצד אביו נולד בארץ ישראל ליהודים יוצאי מרוקו.
הוא גדל בשכונת נווה יוסף ובהדר עליון.
סיים לימודי תיכון בבית הספר הריאלי במגמת ערבית ומחשבים.
לאחר שהתגייס לצה"ל בשנת 2001, שירת ביחידה 8200 של חיל המודיעין.
בגיל 22, כשהיה בדרגת סמל ראשון, הוצע לו תפקידו הנוכחי – ראש מדור תקשורת ערבית בדובר צה"ל, בעקבות ההתנתקות מרצועת עזה.
הוא קיבל דרגת ייצוג של סרן, נשלח לקורס קצינים, ובהמשך עלה לדרגת רב-סרן.
ב-2012 פיקד על קורס מש"קי דוברות.
ב-2018, עם הפיכתו של מדור ערבית לתחום כחלק מתוכנית שן הארי, הועלה אדרעי לדרגת סגן-אלוף.
ביולי 2024 הועלה לדרגת אלוף-משנה.
אדרעי מכהן בתפקידו הנוכחי משנת 2005, ובתפקידו הוא מייצג את צה"ל באמצעי התקשורת הערביים.
הוא התראיין מאות פעמים לערוצי הטלוויזיה הערביים השונים, כדוגמת אל-ג'זירה ואל-ערביה.
הוא נחשב לדמות מוכרת בעולם הערבי, ובנוסף לפעילותו בטלוויזיה הערבית, הוא מפעיל את חשבונות הפייסבוק, טוויטר, אינסטגרם, טלגרם וטיקטוק של דובר צה"ל בשפה הערבית.
הוא קיבל איומים אישיים רבים על ביטחונו, בעיקר לאחר אירועים ביטחוניים כגון מלחמת לבנון השנייה ומבצע עופרת יצוקה, ולכן תוגברה השמירה עליו.
בפברואר 2024 נחשף כי המחבל שביצע את הפיגוע ברעננה חודש לפני כן, תכנן להרוג את אדרעי כאשר הוא ארב לו ליד מסעדה בה הוא היה.
ב-11 בנובמבר 2025 פורסם כי אדרעי פורש מצה"ל לאחר שני עשורים בשירות.
אדרעי נשוי להילה, קצינה בצה"ל בדרגת רב־סרן, המשרתת ככלכלנית.
אביטל בּוֹרוּחוֹבסקי (נולד ב-15 במרץ 1997) הוא שחמטאי ישראלי בדרגת רב-אמן וחבר נבחרת ישראל בשחמט.
אלוף ישראל עד גיל 20 לשנת 2017 ואלוף אירופה לנוער עד גיל 18 לשנת 2014. רב-האמן הצעיר ביותר בתולדות ישראל – השיג דרגה זו בגיל 17 שנים ו-7 חודשים.
אביטל בורוחובסקי הוא בנם של גיל, מנכ"ל האיגוד הישראלי לשחמט ואלינה, אדריכלית.
נולד ברחובות ולמד בתיכון דה שליט בעיר.
משנת 2012, בגיל 15, משחק בליגה הלאומית בשורת מועדון הפועל כפר סבא.
היה שותף לזכיית קבוצת המועדון שלוש שנים ברציפות (בשנים 2014-2012) בליגה העילית לנוער.
בשנת 2018 שיחק גם בליגה היוונית הבכירה.
בנובמבר 2016 ערך משחק סימולטני בכנסת ישראל.
מאמניו במהלך השנים: אמנים בינלאומיים אלכסנדר מיכלבסקי ואיליה בוטביניק; ורבי האמנים ויקטור מיכלבסקי, לב פסחיס ויוסף דורפמן.
מתגורר ברחובות, בוגר תואר ראשון במתמטיקה ומדעי המחשב בתוכנית המצוינים של הטכניון ובעל תואר שני במדעי המחשב מהטכניון.
נכון ל-2025 בורוחובסקי הוא דוקטורנט למדעי המחשב בטכניון.
2006 – זכה, בגיל 9, במקום הראשון באליפות ישראל עד גיל 10 עם תוצאה של 8 נקודות מ-9 אפשריות.
2007 – זכה בפעם שנייה ברציפות במקום הראשון באליפות ישראל עד גיל 10 עם תוצאה של 8 נקודות מ-9 אפשריות.
2008 – סיים במקום השני באליפות ישראל עד גיל 11, שנערכה בתל אביב, כשצבר 6 נקודות מ-7 אפשריות.
2011 – סיים במקום החמישי באליפות אירופה עד גיל 14 שהתקיימה באלבנה, בולגריה, כשצבר 7 נקודות מ-9 אפשריות.
2012 – זכה, בגיל 15, במדליית כסף באליפות אירופה עד גיל 16 שהתקיימה בפראג, כשצבר 7 נקודות מ-9 אפשריות.
2013 – סיים במקום השלישי בתחרות GM2 ׁבמסגרת משחקי המכביה בירושלים, כשצבר 5.5 נקודות מ-9 אפשריות.
2014 – זכה בגיל 17 במדליית זהב באליפות אירופה עד גיל 18, שהתקיימה בבתומי, גאורגיה כשצבר 7.5 נקודות מ-9 אפשריות.
2015 – סיים במקום השני באליפות הבינלאומית הפתוחה של הונגריה.
2015 – היה השחקן המצטיין בגמר גביע המדינה לקבוצות (יחד עם אורי טייכמן) כשצבר 5 נקודות מ-5 אפשריות.
2015 – היה שותף לזכייתה של ישראל בסגנות אליפות אירופה עד גיל 18 לקבוצות שנערכה בפולין.
בורוחובסקי צבר בלוח הראשון 4.5 נקודות מ-7 אפשריות.
2016 – סיים במקום השלישי באליפות ישראל, שהתקיימה בטבריה, כשצבר 6 נקודות מ-9 אפשריות והפגין ביצוע תחרותי של מד כושר 2606.
2017 – זכה במקום ראשון באליפות ישראל עד גיל 20, כשצבר 5.5 מ-7 אפשריות.
2018 – זכה במקום ראשון באליפות האוניברסיטה הפתוחה, כשצבר 4 נקודות מ-5 אפשריות
2021 – סיים במקום הרביעי באליפות ישראל.
2022 – השתתף באולימפיאדת השחמט ושיחק בלוח הראשון.
אביטל היא דמות מקראית המופיעה בספר שמואל, אחת מנשותיו של דוד המלך.
לא מסופר בתנ"ך על נסיבות נישואיהם של דוד ואביטל והיא מוזכרת רק כאמו של שפטיה בספר שמואל ב:
כפי הנראה הייתה ילידת חברון, שכן לא הוזכר בפסוק מקום מגוריה הקודם, בניגוד לנשים אחרות באותו פסוק.
בגמרא מובאת מסורת על פיה: , דהיינו שרבי יהודה הנשיא היה מצאצאיה.
מסורת אחרת גורסת שרבי חייא הוא מצאצאי אביטל: "אמר רבי לוי: מגילת יוחסין מצאו בירושלים, וכתוב בה: הלל - מדוד, רבי חייא רבה - משפטיה בן אביטל".
עם זאת, מסורת זו יוצרת קושי עם עובדת השמדת כל זרע המלוכה בידי עתליה, כפי המתואר בספר מלכים, ומסורת לפיה צאצאי יואש (מלך יהודה) הם היחידים שנותרו מזרע דוד המלך, והם היו מבניה של בת שבע ולא מבני אביטל.
הסבר אחד המתייחס לסתירה זו מסביר כי צאצאי דוד שכלו הם הזכרים, אבל הנקבות שהיו בזמן עתליה לא נהרגו בידי עתליה, ועל כן נותרו לאביטל צאצאים לאחר תקופת עתליה.
כיום, במגילת היוחסין של המייחסת אותם לרמב"ם כתוב לבסוף: "דהוא מן די הלל הזקן די הוא נין ונכד וזר"ק די שפטיה בן אביטל אשת דוד מלך ישראל חי וקיים..."
וכמו כן בפיוט 'קום ידידי בשחרים' בדיוואן יהודי תימן, כותב המחבר (עלום השם) על עצמו "מבני פרץ מיוחס, משְׁפַטיה בן אביטל".
על שמה רחוב בתל אביב.
ייתכן ששמה הוא המקור לשם היישוב אביטל שבחבל תענך.
הרב אביחי אפל הוא רבה של פרנקפורט.
יליד ירושלים, בוגר ישיבת מרכז הרב ומכון מאיר.
הוסמך לרבנות וניהל במשך שלוש שנים כולל אברכים בשם "תורה מציון".
הרב אפל עסק בתפקידים רבניים ובמיזמי קירוב נוער של קונגרס הקהילות האורתודוקסיות ברוסיה, ובפעולות קירוב בקרב יוצאי רוסיה בגרמניה.
בשנת 2005 התמנה כרבה של העיר דורטמונד והניח מחדש את התשתית לקיומה של קהילה ומוסדות אורתודוקסיים בעיר.
החל משנת 2008 מכהן אפל כיו"ר ועידת הרבנים האורתודוקסיים בגרמניה, ובראשית מרץ 2016 נבחר פה אחד על ידי 17 חברי ועד הקהילה בפרנקפורט כרבה של העיר.
המינוי נתקל בהתנגדות של גורמים בקהילת חב"ד המקומית שהאשימו את אפל בפשרנות.
אביזר אופנה (מכונה גם אקססורי או ברבים אקססוריז) הוא פריט המשמש להוסיף על המראה הכללי של אדם מעבר ללבושו, ולהשלמתו על מנת להשיג הופעה אופנתית.
כאביזרי אופנה יכולים לשמש חפצים בעלי ערך תועלתי כגון משקפיים, שעון, תיק יד, מקל הליכה ועוד, או סוגי לבוש העשויים באורח בולט, כז'קטים, מגפיים ונעליים.
אך גם חפצים שכל מהותם היא נראותם, כגון תכשיטים, פאות או פרטי ביגוד שאינם בהכרח חיוניים כגון עניבות וכובעים.
לעיתים אביזרי אופנה אף מהווים נטל על הלובש אותם כמו למשל במקרים מסוימים של נעלי עקב גבוהות.
חברות אופנה רבות מייצרות קו מוצרים הכולל פרטי ביגוד ואביזרים נלווים המיועדים להשלים אלו את אלו וליצור אצל הלובש אותם מראה מסוים.
עטיית 'מראה אופנתי' של חברות יוקרה מהווה סמל סטטוס.
אביזרי אופנה נחלקים לשני סוגים עיקריים: אביזרים נלבשים ואביזרים נישאים.
בין האביזרים הנישאים: ארנקים ותיקים, מניפות, חרבות טקסיות, דורבנות.
בין האביזרים הנלבשים: ז'קטים, מגפיים ונעליים, צווארונים, עניבות, כובעים, מצנפות, מטפחות, פאות, צעיפים, שאלים, חגורות, כתפות, כפפות, ידוניות, שעוני יד, אבנטים, שרוכים.
אביחי (אבי) פרל (נולד ב-10 באפריל 1957) הוא המדען הראשי לשעבר של משרד החקלאות החל משנת 2012 עד לשנת 2019.
אביחי פרל נולד וגדל בחיפה.
בעל תואר ראשון בביולוגיה ותואר שני בחקלאות מטעם האוניברסיטה העברית.
כמו כן, בעל תואר שלישי ופוסט דוקטורט מטעם מכון ויצמן.
כיהן בתור סגן מנהל המכון למדעי הצמח וכמנהל המחלקה לפרחים במינהל המחקר החקלאי (מכון וולקני), במשרד החקלאות ופיתוח הכפר.
כמו כן, הוא כיהן ומכהן בוועדות מגוונות, בהן ועדת יוג'ין קנדל, הוועדה לחסכון בידיים עובדות, ועדת ההיגוי לפרחים והוועדה הלאומית לביוטכנולוגיה.
במהלך שנות עבודתו במינהל המחקר החקלאי, פרסם פרל עשרות פרסומים מדעיים בנושאים מגוונים, בהם פיתוח מוצרים בענף הגפן, ביוטכנולוגיה בתפוחי אדמה, פיתוחים בעגבניות ותחומי הנדסה גנטית בענפים שונים.
כמו כן, תחת שמו רשומים מספר זני גפן למאכל ופטנטים באשר לפיתוח מוצרים וטכנולוגיות.
בעבודתו המדעית התמקד בפיתוח שיטות ביוטכנולוגיות לשיפור זנים של עגבניות, תאנים, אגסים, אלוורה, וגולת הכותרת: שורת זנים של ענבים ללא חרצנים.
על הישגיו אלה זכה בפרס מפעל חיים של מנהל המחקר החקלאי.
הוא נשוי ללאה ואב לשלושה ילדים.
אביטל גבע (נולד ב-1 במרץ 1941) הוא מחנך, צייר ופסל ישראלי.
גבע נולד בקיבוץ עין שמר בשנת 1941 לפרנקה ויעקב (קובה) גבר.
אביו היה אדריכל ואמו עסקה בציור.
למד במכון אבני וסיים את למודיו שם ב-1969. בדצמבר 1969 הוא זכה במלגה על שם דבורה דובסון לציור ופיסול.
בתחילת 1970 הוצגה עבודה שלו בתערוכה בגלריית "הקיבוץ" שכללה עבודות של חמישה אמנים צעירים.
בהמשך אותה שנה נכללו עבודות שלו בתערוכה בבית האמנים בירושלים.
בשנת 1962 התגייס לצבא, ושירת כמ"פ בצנחנים.
נפצע כמ"מ במלחמת ששת הימים בקרב על ירושלים.
על השתתפותו בקרבות על ירושלים ובקרב סואץ במלחמת יום הכיפורים, ועל עמדותיו החברתיות והפוליטיות שגובשו במהלך השנים כותב יוסי קליין הלוי בספרו "כחולמים: הסיפור של הצנחנים הישראלים שאיחדו את ירושלים וחילקו את האומה" שיצא לאור בעברית ב-2017.
בשנת 1971 השתתף בתערוכה "מושג + אינפורמציה" במוזיאון ישראל של האוצר יונה פישר אשר "הפכה לציון דרך בפעילות הקונספטואלית של האמנות הישראלית.
השתתפו בה תשעה אמנים מהגרעין האבנגרדי של האמנים בארץ".
בשנת 1972 היה שותף ל"פרויקט מצר-מסר", שנחשב לאחד מן הביטויים החשובים של האמנות המושגית בישראל.
בשנת 1973 הציג בגלריה יודפת מכלים עם דגים מלוחים, מגבעות ועניבות.
בשנת 1974 יצר תערוכה "לשונות פרה" והתראיין לתוכנית טנדו של ירון לונדון בה דרש שלשון של פרה תשב על כורסת המרואיין בעוד הוא מתמלל אותה מאחורי הקלעים.
בשנת 1976 הקים בעין שמר את "החממה", שהחלה כמעבדה ניסיונית לקידום מודל חינוכי חדשני, מתוך ראייה כי עתידה של ישראל תלוי בחינוך, ויש להציב את החינוך בראש סדר העדיפויות.
הפרויקט הראשון בחממה החל בשנת 1977 היה גינה קהילתית, כאשר כל משפחה בקיבוץ עיבדה חלקת אדמה וגידלה ירקות עבורה ועבור הקהילה המקומית.
גבע וחבריו זיהו כי נוער החל להמשך למקום מתוך רצון ללמוד ולחקור את החקלאות וכך נוצר קשר עם בית הספר המקומי מבואות עירון.
את התלמידים חיברו לחוקרים וממציאים מתעשייה חקלאות ומוסדות אקדמאיים שונים.
תלמידים תכננו והקימו ניסויים ומחקרים במסגרת עבודות גמר בחקלאות.
בשנת 1978 השתתף בתערוכה "אמן – חברה – אמן" במוזיאון תל אביב לאמנות.
בשנת 1980 השתתף בתערוכה "גבולות" במוזיאון ישראל.
בשנת 1993 נבחרה החממה לייצג את ישראל בתערוכת הביאנלה של ונציה שבאיטליה, גבע טס עם 30 מתלמידיו ובליווי מחנכים ומומחים, יחד הקימו חממה המציגה גידול משולב של דגים וצמחים במערכות מים מתוחכמות.
בשנת 2004, הפכה החממה לעמותה (מלכ"ר) הנתמכת על ידי המינהל לחינוך התיישבותי של משרד החינוך, במסגרת זו, מתקיים בחממה מפגש חברתי-חינוכי בין מאות תלמידים במגוון גילאים ומגזרים, יהודים וערבים, וותיקים ועולים, דתיים וחילוניים, בוגרי אלו"ט, בעלי קשיים ומצטיינים, תחת קורת גג אחת.
גבע חי ועובד בקיבוץ עין שמר נשוי לעדה ולהם שלושה ילדים.
בנו עתר גבע הוא גם צייר, פסל ומורה.
אחיו הצעיר הוא הצייר והפסל ציבי גבע, שב-2014 נבחר לייצג את ישראל בביאנלה לאמנות בוונציה.
בשנת 2013 זכה בפרס מפעל חיים בתחום האמנות הפלסטית מטעם משרד התרבות והספורט.
אביטל והחממה האקולוגית קיבל את אות אבירי ואבירות איכות השלטון לשנת 2024 מטעם התנועה לאיכות השלטון, על הקמת מרכז רב-תחומי לאתגרי סביבה, חקלאות וחדשנות ועל פיתוח פתרונות מעשיים בנושאי אקלים, מזון, מים ואנרגיה.
אביחי זפרני (נולד ב-13 במרץ 1981) הוא קצין בצה"ל בדרגת אלוף-משנה המשמש נספח צה"ל בהודו.
שימש מפקד חטיבת יהודה, מפקד חטיבת יפתח, מפקד בא"ח גולני ומפקד גדוד 12.
זפרני, בנם של יצחק וחנה, נולד וגדל בחצור הגלילית.
למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ה.
התגייס לצה"ל בשנת 1999, שובץ בחטיבת גולני והתקבל לפלס"ר גולני.
בסיום הקורס שב לפלס"ר ומונה למפקד צוות, והשתתף בלחימה כנגד הטרור הפלסטיני באינתיפאדה השנייה, בין היתר במבצע משפחה במצור.
במהלך המבצע הצוות בפיקודו הרג שניים מהמחבלים, בעוד הוא נפצע באורח קל מרסיסים ברגלו.
זמן קצר לפני פרוץ מלחמת לבנון השנייה, מונה למפקד הפלוגה המסייעת בגדוד 12, והוביל אותה בלחימה כנגד החזבאללה, ולאחר מכן בלחימה כנגד החמאס ברצועת עזה.
בהמשך מונה למפקד פלגה ב' ביחידת אגוז, ושימש בתפקיד בין היתר במהלך מבצע עופרת יצוקה.
לאחר מכן שירת כמפקד מחזור בבא"ח גולני.
ב-24 ביולי 2014, בעיצומו של מבצע צוק איתן, הועלה לדרגת סא"ל ומונה למפקד גדוד 12, לאחר שמפקד הגדוד, שי סימן טוב, נפצע, והוביל את הגדוד בלחימה עד לסיום המבצע.
זפרני מתגורר במיתר, נשוי לשלי ואב לארבעה.
בעל תואר ראשון בהיסטוריה וביטחון מהאוניברסיטה העברית, ותואר שני במנהל ציבורי מאוניברסיטת בר-אילן.
אביחי שטרן (נולד ב-25 בדצמבר 1985) הוא ראש עיריית קריית שמונה.
שטרן נולד, גדל והתחנך בקריית שמונה.
בנם של ז'ורז'ט ואהרן שטרן, הקטן מבין ארבעת ילדיהם.
סבתו הנצ'ה (אדל) שטרן ובתה רחל, נרצחו בפיגוע הטרור בקריית שמונה, ב-11 באפריל 1974. בילדותו למד בבית הספר היסודי תל חי ובנעוריו למד בתיכון דנציגר בעיר מגוריו.
בצה"ל שירת בלשכת הגיוס בטבריה בתפקיד עוזר ראש מדור בריאות הנפש.
לאחר שירותו הצבאי למד לתואר ראשון במשפטים באוניברסיטת חיפה ותואר שני במנהל ומדיניות ציבורית עם התמחות בביקורת.
בנוסף, שטרן הוא בוגר קורס דירקטורים.
שטרן שימש מנכ"ל ודירקטור "יוזמה" - החברה הכלכלית של אגודת הסטודנטים באוניברסיטת חיפה וחבר הוועד מנהל של עמותת "אתגר בדרך" לזהירות בדרכים.
שימש כמרצה בפקולטה למשפטים ב.
שטרן זכה במקום השלישי בעונת ה-VIP בתוכנית הריאליטי "נינג'ה ישראל" בשנת 2020.
שטרן היה ממקימי "ארגון צל"ע" - ארגון צעירים למען עירנו.
בשנת 2013 התמודד שטרן למועצת העיר קריית שמונה, כשהריץ רשימה משותפת של הצעירים עם התנועה של יעקב בנציון, אך היה במקום השלישי ברשימה, שקיבלה רק שני מנדטים.
בשנת 2015 נבחרה יפעת שאשא-ביטון, שהייתה במקום השני ברשימה לכנסת ה-20 מטעם מפלגת כולנו ושטרן החל לכהן כחבר המועצה מאותה השנה.
בהמשך, יושב ראש הרשימה יעקב בנציון החליט לפרוש ושטרן החליף אותו כיושב הראש של הרשימה במועצה.
בבחירות לרשויות המקומיות בשנת 2018 התמודד על ראשות העיר קריית שמונה.
בסיבוב הראשון קיבל 38.1% מקולות הבוחרים, בעוד ראש העיר המכהן, ניסים מלכה, קיבל 28.5% מקולות הבוחרים.
בסיבוב השני קיבל 63% מקולות הבוחרים.
הוא נכנס לתפקידו ב-4 בדצמבר 2018.
במהלך החזית הצפונית מלחמת חרבות ברזל נדרש להתמודד עם התרוקנות העיר ממרבית תושביה, שפונו ממנה מחמת הירי המתמשך לעברה, ועם הנזקים הרבים שנגרמו לעיר.
הבחירות לרשויות המקומיות נדחו בשל המלחמה והתקיימו ב-18 בפברואר 2025. שטרן המשיך לכהן בתפקידו עד לבחירות, בהן זכה בכ-39% מהקולות ועלה לסיבוב השני מול אלי זפרני.
בסיבוב השני זכה שטרן ב-56% מהקולות, וגבר על זפרני, שקיבל 44%.
על כן, נבחר לקדנציה שנייה בראשות העיר.
שטרן נישא בשנת 2019 לסבטה (סבטלנה) פדולסקי.
בשנת 2020 נולדה בתם הבכורה של בני הזוג, וב-2024 נולדה בתם השנייה.
אביחי נפתלי (נולד ב-16 ביולי 1991) הוא זמר, מפיק מוזיקלי, כותב שירים ומלחין ישראלי.
בעברו, נפתלי נמנה כחלק מהרכב הפופ-ראפ "פרנקלין".
החל משנת 2009 היה נפתלי חלק מההרכב "פרנקלין" לצד אמיר שדה ובן מאור.
ב-2012 הוציאו את השיר "OMG", שנמכרו זכויותיו לזמרים ארש וסנופ דוג ב-2016. ב-2015, השלושה הוציאו את האלבום "דבר איתי חופש" בהוצאת היי פידליטי.
ב-2016 הוציא נפתלי את סינגל הבכורה שלו, "לא תזהי אותי", כשאת השיר כתב, הלחין והפיק נפתלי בעצמו.
ב-2017 הוציא ביחד עם שחר סויקיס, תחת ההרכב "נפלתי והאשטג", פרודיה לשירם של ההרכב מיגוס "Bad and Boujee" בשם "משקף של בוז'י".
זמן מה לאחר מכן הוציאו שירים נוספים, כמו "את לא מבינה אותי".
ביולי 2018 יצא לאור שיר שהפיק מוזיקלית לקווין רובין ורז ספני בהשתתפות פלד בשם "הכל חרטא"; את השיר כתב והלחין יחד עם פלד וטדי נגוסה.
לאחר זמן מה יצאו שני שירים נוספים של הצמד, "לא הולכים לישון" ו"ברמה שלה", שגם אותם הפיק נפתלי.
בספטמבר 2019 הוציא את אלבום הבכורה שלו, "ילד מסדרון".
את כל האלבום הפיק ועיבד נפתלי בעצמו.
באלבום מתארחים האמנים רון בוחניק, נומי ו-ויק אוחנה.
ב-15 בספטמבר 2022, אלבומו השני, "וויסקי ודמעות" יצא לאור, כאשר כל האלבום הופק על ידו והוקדש לזכר חברו הראפר המנוח, נועם "נומי" כהן.
דבר איתי חופש (יחד עם פרנקלין) (2015)
אביזאורוס (שם מדעי: Avisaurus; משמעות השם: "עוף לטאה/זוחל") הוא סוג של עוף קמאי מקבוצת האננטיאורניתים, שחי באמריקה הצפונית במשך הקרטיקון העליון שלפני 70.6 עד 66 מיליון שנה מזמננו, בסמוך לחופי הים הפנימי המערבי הקדום, באזור בו התרוממו הרי הרוקי בעתיד.
הוא נכחד עם הכחדת הקרטיקון הגדולה לצד אחרוני הדינוזאורים.
האביזאורוס היה עוף קטן מהמשפחה אביזאוריים, שהיה קרוב לקונכואורניס, לסורואביזאורוס (Soroavisaurus) ולנאוקנורניס וכמותם היה בעל מאפיינים דומים לעופות בתראים אך עם מאפיינים זוחלים מסוימים כמו שיניים בלסתותיו וזנב ארוך וחלול.
אורך הדוגמה שנמצאה הגיעה לאורך 73.9 סנטימטרים כולל זנב, מה שהופך אותו לאחד מהגדולים שבבני קבוצתו.
העוף התגלה בתצורת הל קריק במונטנה ונאסף בשנת 1975. הוא הועבר לאוסף המאובנים של אוניברסיטת קליפורניה בברקלי ושם תואר למדע ב-1985 בידי החוקרים מייקל ק.
הסוג כלל מין אחד - Avisaurus archibaldi, על שם החוקר המגלה שלו - ג'יי דייוויד ארצ'יבלד מאוניברסיטת ברקלי.
עוף זה היה עוף ימי שדומה מעט לשחף או חופמאי שאולי ניזון מדגים ואולי קינן בקבוצות גדולות כמו עופות ימיים קדומים נוספים מתקופתו.
אביחי מיבר (נולד ב-1976) הוא קצין צה"ל בדרגת תת-אלוף.
שירת כקצין המשטרה הצבאית הראשי (קמצ"ר) ה-23.
אמו, שורדת השואה, בת למשפחה שנגדעה בפולין ואביו דור שישי בארץ.
סבו, מאיר מיבר, היה מנהיג ומפקד העיר צפת במלחמת העצמאות וראש עיריית צפת.
מיבר התגייס לחיל המשטרה הצבאית בשנת 1994 ומאז ביצע שורת תפקידי ליבה בחיל:
החל את שירותו במשטרה צבאית חוקרת.
בין היתר פיקד על בסיסי מצ"ח בירנית וחיפה וביצע תפקידי מטה במפקדת היחידה, לרבות ראש מדור פיקוח חקירות.
בשנים 2009–2011 שירת כמפקד המשטרה הצבאית החוקרת בפיקוד הצפון.
לאחר מכאן שימש כראש ענף התורה וההדרכה במפקדת קצין המשטרה הצבאית הראשי (מקמצ"ר), עד לשנת 2013, אז מונה למפקד בית הספר למשטרה צבאית (בה"ד 13).
היחידה תחת פיקודו זכתה פעמיים בפרס הרמטכ"ל ליחידות מצטיינות - יחידת המשטרה הצבאית הראשונה שהגיעה להישג זה.
בשנת 2016 מונה לראש מחלקת ביטחון המידע (מחב"ם) באגף המודיעין בדרגת אלוף-משנה ושירת בתפקיד זה במשך כשלוש שנים וחצי.
בשנת 2019 החל לכהן כמפקד קורס "אפק" במכללה הבין-זרועית לפיקוד ומטה, שם הוביל את הקמת בית הספר לבניין הכוח במכללות הצבאיות והוביל להכשרת מרבית דרג הסא"ל במערכת המוסדית.
באוגוסט 2021 הועלה לדרגת תת-אלוף והחליף את יאיר ברקת בתפקיד קצין המשטרה הצבאית הראשי.
כקמצ"ר הקים את מערך הגנת המחנות בחיל, ואת פלגות "מגן שוטר" המשלבות יכולות לחימה עם סמכויות שיטור.
לאור צורכי מלחמת חרבות ברזל הקים מחדש את מערך כליאת האויב ומתקני כליאה.
בנוסף, חנך אתר הנצחה ומרכז מורשת חדשים במחנה "מוטה גור".
ביוני 2025 סיים את תפקידו והוחלף על ידי יובל יאמין.
מיבר נשוי ואב לשלושה, בעל תואר ראשון בהצטיינות יתירה בהנדסת תעשייה וניהול מהטכניון ותואר שני בהצטיינות במדע המדינה מאוניברסיטת חיפה.
אחיו, נתנאל, שירת גם הוא כקצין בכיר בחיל המשטרה הצבאית.
אביחי שילה (נולד ב-29 בינואר 1979) הוא שחקן במאי ויוצר ישראלי.
בשנת 2020 זכה בפרס תרבות יהודית ע"ש אורי אורבך בתחום התיאטרון.
נולד בשם אביחי לוין וגדל בפתח תקווה.
כשהיה בן 3 הוריו התגרשו, והוא גדל עם אמו.
כשהיה בן 8 נישאה אימו בשנית.
שילה סיפר בראיונות כי אביו החורג התעלל בו מינית – לעיתים אף בידיעת אימו.
למד בישיבת בני עקיבא נחלים ובישיבת שילה.
שירת בחטיבת הנח"ל במסגרת ישיבת הסדר.
במהלך לימודיו בישיבה היה חבר (לצד מאיר רוטשטיין) בהרכב המוזיקלי "אסתירא בלגינא".
בין השנים 2007–2009 עבד במחלקת השיווק של תיאטרון "נקודה טובה".
ב-2010 החל ללמוד משחק תורת החיים - בית הספר לקולנוע יהודי.
בשנת 2020 זכה (לצד סוניה סודרי) בפרס שר ההשכלה הגבוהה והמשלימה לתרבות יהודית לתחום התיאטרון.
בשנת 2010 עבד כשחקן בתנועת מבראשית.
בשנת 2011 הקים את מרכז "דו-סטרי" במסגרתו העלה הצגות לילדים.
ב-2013 היה חבר באנסמבל "נאפולופו" לזכרו של אביתר בורובסקי.
ב-2014 גילם את יעקב, התפקיד ראשי בסרט הקצר "ערירי" של מוטי מאור.
הסרט זכה בפרס הסרט הטוב ביותר בפסטיבל של בית הספר לקולנוע יהודי.
ב-2015 יזם (לצד הנהלת מתחם "הגולה" בפתח תקווה) וניהל אמנותית את "מגדלור" – ערב חשיפה לאמני במה צעירים.
מיזם זה פעל במשך כשנתיים עד להפסקתו בעקבות גידול סרטני (לימפומה של העור) שהתגלה אצל שילה.
בשנת 2018, לאחר שהבריא, העלה מופע יחיד אוטוביוגרפי בשם "מי שלחם".
ב-2017 שיחק בסרט "פנסיה" שכתב וביים נדב גדליה.
ב-2021 שיחק בסרט הקצר "שיחה במשפחה" שכתבה וביימה לאה אונגר במסגרת תוכנית א-קיצער 2021– חממת קולנוע מקצועית ליוצרות חרדיות.
ב-2022 שיחק בסרט סטודנטים בשם "חיים אחרי המוות" של ינון וייל.
סרט זה זכה בפרס סרט הסטודנטים הטוב ביותר בפסטיבל סרטי הילדים במוסקבה ובפרס הראשון בתחרות הסטודנטים של Nashville Jewish Film Festival בארצות הברית.
ב-2017 שיחק בסרטון "חלון הזדמנויות" שביים מני וקשטוק עבור ארגון נפש לנפש, ובסרטון שכתב וביים אור רייכרט עבור עמותת מקימי – השער לכלכלה נבונה.
ב-2018 שיחק בפרסומת לעמותת "חיים של טובה" בהפקת אולפני אתרוג.
ב-2020 שיחק (לצד דנה קוצ'רובסקי) בפרסומת לעמותת מקימי.
שאדע שסלחת – מחזה על עולה חדש מצרפת המתדרדר לגנבה
מי שלחם – מופע אוטוביוגרפי
דו פרצופי – דמות פיקטיבית המזדהה תחילה כחילוני קיצוני ולאחר מכן כחרדי קיצוני
מי אתה אתרוג – הצגת ילדים בשילוב בובה
אני רוצה גם – הצגת בובות לילדים
מה ששלי של מי – הצגה העוסקת בענווה וצניעות
מילת קסמים – דמויות שונות בהיסטוריה המקיימות מפגש עם השפה העברית
לכל שירייך – הצגה העוסקת בירושלים
בואו נעשה כאן סדר – הצגה על ליל הסדר
יש כאלו ויש כאלו – סנדלר המואס בעבודתו ויוצא למסע אחרי הגשמה עצמית
הוא היה אומר – העוסקת במסכת אבות ובדמותו של הלל הזקן
נשוי ואב לשבעה, מתגורר בשילה.
אביחי (אבי) שמידט Schmidt; נולד ב-12 באוקטובר 1949) הוא סופר ויזם נדל"ן ישראלי, שבמשך עשרות שנים עבד כאיש קול ותקשורת בערוץ הראשון.
אביחי שמידט נולד בתל אביב וגדל בירושלים.
אביו היה איש עסקים ובעל בתי חרושת, ואמו – מזכירה מדעית ומתרגמת בבית הספר לרפואה של האוניברסיטה העברית בירושלים.
מגיל עשר נלווה שמידט לאביו במסעות עסקיים בחוץ לארץ, ושהה שם תקופות שונות.
שמידט למד בבית הספר המקצועי אורט בירושלים, והוכשר כטכנאי אלקטרוניקה.
הוא שירת בצבא כבעל מקצוע, תחילה בחיל האוויר ואחר כך בחיל המודיעין ביחידה שנקראת כיום 8200. מיד עם סיום שירותו הצבאי בשנת 1970, הצטרף לרשות השידור, לטלוויזיה הישראלית (הערוץ הראשון), ועבד בה כאיש קול ותקשורת כמעט מיום היווסדה ובמשך שלושים וחמש שנים.
בשנים אלה השתתף בהכנתן של אלפי כתבות טלוויזיה, מאות סרטים דוקומנטריים, עשרות סרטים וסדרות טלוויזיה, ונטל חלק באלפי הפקות ובשידורים הגדולים והחשובים, שבהפקתם היה שותף ליצירת הפסקול של ההוויה הישראלית.
מאז צאתו לגמלאות בגיל צעיר, עוסק שמידט בכתיבה, יזמות והשקעות נדל"ן ובמקביל ממשיך לעסוק בהפקה טלוויזיונית.
את הסיפור הראשון שלו כתב שמידט כשהיה בן שבע.
כילד וכנער כתב בעיקר רשמי מסע בעולם וטורי סאטירה בעיתוני בית-ספר.
הסיפורים שכתב בבגרותו הם חובקי עולם, וגיבוריו – בדרך כלל צמדים רומנטיים – הם אנשים רגילים הנקלעים לנסיבות לא רגילות.
שמידט, הדובר חמש שפות, הרבה לנסוע בעולם, ביקר במדינות רבות, ואף עבד והתגורר בהן.
היכרותו עם תרבויות שונות ועם הגאוגרפיה של ערים רבות – על פינותיהן המיוחדות ועל אורחות החיים בהן – הטביעה את חותמה על תיאוריו ועל מגוון הדמויות האנושיות המרתקות ויוצאות הדופן המאכלסות את עלילות ספריו.
הסיפורים הקצרים של שמידט (שחלקם מבוסס על זיכרונותיו מעבודתו כאיש טלוויזיה ועל נדודיו בעולם) הם ברובם אוטוביוגרפיים, כתובים בדרך כלל בצורה קלילה והומוריסטית, וממקדים את המבט על בני האדם ממדינות ומתרבויות שונות כפי שהם נראים בעיניים זרות, לעיתים ציניות וביקורתיות.
לספרי המתח של שמידט קצב מהיר, והם משלבים דמיון חסר גבולות עם המציאות.
בפתיח לאחד מספריו הוא כותב: "אם דמיון ומציאות מעורבבים עד לבלי הכר, האמת היא אי שם באמצע."
ספרי ההדרכה של שמידט הם מדריכים מעשיים וייחודיים מסוגם, המתמקדים בארגון ובהכנה להתמודדות עם תהפוכות החיים.
סוכן עיוור, הוצאת מילוא, 1992: זהו מותחן פעולה פוליטי, שאת עלילתו שאב שמידט מניסיונו העשיר כאיש טלוויזיה.
השתלשלות העניינים שמוצגת בעלילה הדירה שינה מעיני מדינאים ואנשי ביטחון בישראל, אשר שינו בגינה שיטות ודפוסי פעולה.
הספר תורגם לאנגלית בשם Blind Mission, ודורג ב-2016 כרב מכר מס' 1 באתר הספרים העולמי של אמזון בקטגוריות: קנוניות, מתח, פעולה וטרור.
צופן בסיסי, הוצאת אוריון, 2015: הוא מותחן פעולה שבסיסו מדעי פילוסופי.
הספר נועד לאפשר לקורא לבחון עם עצמו אמיתות מוסכמות, מוחלטות ונחרצות.
אל תעזו למות לא מוכנים, הוצאת אוריון, 2016: הוא מדריך מעשי, יחיד מסוגו, העוסק בהכנות למוות מבחינה ארגונית ומעשית.
הספר יצא לאור גם באנגלית בשם Don't Dare Die Unprepared, ודורג בשנת 2016 כרב מכר מס' 1 באתר הספרים העולמי אמזון בקטגוריות: ירושות, צוואות, הורים-מתבגרים וסוציולוגיה של המוות.
הכול סיפורים, הוצאת אוריון, 2020: המדובר באוסף של מאה וארבעים סיפורים שהם למעשה יומן אוטוביוגרפי המציג אנקדוטות מצחיקות וחוויות מהחיים.
בספר כלולים גם סיפורים על מסכת חייו וגורלו הטרגי של זמר הטנור ושחקן הקולנוע הגרמני יוזף שמידט, קרוב משפחה של המחבר, שקיפח חייו במחנה מעצר שווייצרי בתקופת השואה.
הכול כלול – זיכרונות מאייר בי אנד בי, הוצאת אוריון, 2022: מקבץ בתוכו שמונים סיפורים – ארבעים המבוססים על מקרים שבהם הסופר השכיר דירות נופש לתיירים בירושלים, וארבעים אחרים, על חוויות לינה במלונות, מן המפוארים בעולם ועד לאמצעי הלינה הבסיסיים ביותר.
האיום האחרון, הוצאת אוריון, 2022: הוא מותחן פעולה מדיני אפוקליפטי חובק עולם, המתאר התמודדות עולמית עם גילוי פצצות אטום זעירות, שאפשר לשאת אותן במזוודות.
סיפור סיפור, הוצאת אוריון, 2023: הוא קובץ סיפורים קצרים, שכל אחד מהם הוא מפגש חד-פעמי בין הכותב לקורא.
בכל סיפור ניכר העונג שבפלירטוט עם הקורא, בניסיון לראות — או אולי רק לדמיין — את ההפתעה שעל פניו בסיומו.
ההפתעה הזו יכולה להיות מלווה בכאב, צער, עצב, ייאוש, רוגז, תוגה, שמחה, צחוק, תהייה, תימהון — ואולי אף פחד וערעור.
66 סיפורים מכביש 66, הוצאת אוריון, 2024: הוא ספר מסע בלתי נשכח החוצה את אמריקה לאורך כביש מוזנח, שחלקים ממנו כבר נעלמו.
המסע משתרע על פני ארבעת אלפים קילומטרים של זיכרונות, חלומות ותקוות, ובמרכזו החיפוש אחר אמריקה של פעם - זו שדמותה נצרבה בתודעה דרך ספרים וסרטים הוליוודיים.
לפני האסון הבא, הוצאת אוריון, 2024: הוא מדריך מעשי להכנה ולהתמודדות עם פינוי לא מתוכנן בעת אסון טבע או אסונות מעשה אדם, במטרה להיות מוכנים לכל מצב ובכל עת, דבר שיכול להציל חיים.
המדריך גם מסייע בהתארגנות נכונה בשגרה ובמעבר דירה באופן מסודר ויעיל.
אביחי אברהם בוארון (נולד בי"ב בתמוז ה'תשל"ג, 12 ביולי 1973) הוא חבר הכנסת מטעם הליכוד; עורך דין במקצועו.
ממייסדי ארגון "לביא" ויו"ר תנועת "מעייני הישועה".
נולד וגדל בנתניה לד"ר זבולון ומלכה (לבית דבוש) בוארון, שעלו מלוב ועסקו בהוראה.
למד בישיבת עטרת כהנים ובמכון מאיר.
התגייס לצה"ל ושירת שלוש שנים כלוחם בחטיבת גולני.
למד לתואר ראשון ושני במשפטים, ולאחר סיום בחינות הלשכה פתח משרד עורכי דין עצמאי בירושלים.
בשנת 2004 הקים את תנועת "מעייני הישועה", העוסקת בשליחת מנהיגי קהילות להובלת קהילות בפריפריה חברתית וגאוגרפית ובהפצת יהדות וקירוב לבבות ברוח לאומית-ציונית.
מטעם התנועה פועלים עשרות מנהיגי קהילות בפריפריה חברתית וגאוגרפית.
ב-2011 הקים את מגזין "פנימה" המיועד לנשות המגזר הדתי לאומי.
ובשנת 2014 הקים את מגזין "ילדים".
בשנת 2018 רכש את מגזין הילדים "אותיות" ומיזג את שני המגזינים למגזין אחד: אותיות וילדים.
המגזינים מופצים לכשלושים אלף מנויים.
בשנת 2006 עמד בראש מטה המאבק נגד הריסת הבתים בעמונה, ובשנת 2016 עמד בראש מטה המאבק נגד פינוי היישוב כולו.
והיה ממנסחי חוק ההסדרה במטרה למנוע את פינוי היישוב.
לאחר הפינוי, בשנת 2017 סיכם עם ראש הממשלה בנימין נתניהו, לאחר משא ומתן ארוך, על הקמת היישוב עמיחי למפוני עמונה.
לאחר 30 שנות בצורת שבהן לא הוקמו יישובים ביהודה ושומרון.
בוארון הוביל את הפעולות להקמת היישוב, וממשלת ישראל אימצה את הסיכום בהחלטת ממשלה מיום 30 במרץ 2017. ושנה לאחר מכן, בפברואר 2018, י' בניסן תשע"ח, עלו אנשי עמונה לבתיהם הזמניים ביישוב החדש - עמיחי.
בשנת 2013 הקים את מכון אמת "מכון מחקר ציוני למשפט וכלכלה" שנועד לגבש הצעות חוק בתחומי המשפט והכלכלה שיקודמו על ידי חברי הכנסת המכהנים.
בשנת 2016 היה בין מייסדי ארגון לביא "זכויות האזרח מינהל תקין ועידוד ההתיישבות", לטובת מימוש תפיסת עולם ציונית במערכות השלטון בישראל.
אחד המהלכים הזכורים של לביא היה העתירה לבג"ץ שהתקבלה בעניין ביטול מינויו של מני מזוז לתפקיד יו"ר הוועדה המייעצת למינויים לתפקידים בכירים.
בשנת 2022 היה בין אלו שהובילו את המחאות כנגד ממשלת השינוי שהקימו נפתלי בנט ויאיר לפיד, וגם ראש האופוזיציה ח"כ בנימין נתניהו השתתף באחת ההפגנות שארגן.
ב־1 בדצמבר 2014 התמודד בבחירות המקדימות של מפלגת "הבית היהודי".
בוארון שובץ במקום ה־16, אך המפלגה זכתה בבחירות 2015 רק בשמונה מנדטים והוא לא נכנס לכנסת.
בוארון עזב את "הבית היהודי" שלשה חודשים לאחר שהצטרף אליה עקב חילוקי דעות עקרוניים עם נפתלי בנט שהוביל את המפלגה באותם ימים.
בשנת 2019 הקים את "פורום ציון וירושלים" בליכוד, ופקד כאלף מתפקדים ופעילים מההתיישבות ביהודה ושומרון ומרחבי ישראל לליכוד, במטרה לקדם את ערכי ההתיישבות, תיקון מערכת המשפט, והגברת הזהות היהודית של המדינה.
בשנת 2022 הודיע על מועמדותו בפריימריז של המפלגה למקום המשוריין לנציג יהודה ושומרון ברשימת הליכוד.
בוארון ניצח בבחירות המקדימות במשבצת זו את גרשון מסיקה והוצב במקום ה-42 ברשימת הליכוד.
הרשימה זכתה ב-32 מנדטים בבחירות והקימה את ממשלת ישראל השלושים ושבע, בראשות בנימין נתניהו.
בעקבות התפטרותו מהכנסת של השר דודי אמסלם במסגרת החוק הנורווגי, ב-2 באפריל 2023, החל בוארון לכהן כחבר הכנסת מטעם הליכוד.
לאחר שגלית דיסטל אטבריאן הודיעה על התפטרותה מתפקיד שרת ההסברה, וחזרה לכהן כחברת כנסת במסגרת החוק הנורווגי, בוארון סיים את כהונתו בכנסת ב-14 באוקטובר 2023.
ב-30 ביוני 2024, עם אישור מינויו של דני דנון לשגריר ישראל באו"ם והתפטרותו מהכנסת, שב בוארון לכהן כחבר כנסת.
חבר הכנסת אביחי בוארון משמש כיו"ר וועדת המשנה של ועדת החינוך לתוכניות הלימודים במזרח ירושלים והפיקוח עליהן.
במהלך מלחמת חרבות ברזל יצא בוארון כנגד שר הביטחון יואב גלנט, וקרא לראש הממשלה להחליפו.
לאחר שפוטר גלנט ביקש בוארון להכריז עליו כפורש.
בדצמבר 2024 יזם הצעה לסדר שאושרה במליאת הכנסת בעניין הדחת היועצת המשפטית לממשלה, גלי בהרב-מיארה.
האופוזיציה החליטה להחרים את ההצבעה, והיא אושרה ברוב של 51 בעד, לעומת 0 מתנגדים.
במאי 2025 העביר את "חוק הפיקדונות" שמאפשר ללקוחות כל הבנקים לפתוח פיקדונות בנקאיים ללא צורך לפתוח חשבון עובר ושב באותו בנק.
ביוני 2025 יזם את הדחתו מהכנסת של חבר הכנסת איימן עודה.
המהלך נכשל אף שזכה לתמיכה רחבה של 73 מחברי הכנסת, משום שעבורו נדרשת תמיכת 90 מחברי הכנסת.
בנובמבר 2025 לאחר שהתפוצצה פרשת הפצ"רית, יזם עתירה לבג"ץ בה דרש שהיועמ"שית ופרקליט המדינה לא ינהלו את החקירה.
עתירתו, שקיבלה את הכינוי "בג"ץ בוארון", התקבלה, ובית המשפט העליון קבע כי ישנו ניגוד עניינים מוסדי ואישי של הייעוץ המשפטי לממשלה ופרליטות המדינה בניהול חקירת הפצ"רית.
בינואר 2026 אישרה מליאת הכנסת בקריאה שנייה ושלישית חוק שיזם בוארון יחד עם עמית הלוי, הקובע שאדם המחזיק בתואר ממוסד להשכלה גבוהה ברשות הפלסטינית לא יוכל ללמד במערכת החינוך הישראלית.
בוארון מזוהה עם הזרם הלאומי-שמרני בליכוד.
משנתו האידאולוגית כוללת תמיכה בחיזוק המשילות ובהגברת השפעת הדרג הנבחר על תהליכי קבלת ההחלטות, במיוחד בכל הנוגע למערכת המשפט.
הוא הביע ביקורת על הרחבת סמכויותיהם של גורמים משפטיים שאינם נבחרים, וקרא לשינויים במערכת היחסים בין הרשויות.
במסגרת זו קידם מספר חוקים, לרבות חוק שנועד להגביל את סמכויות ההיועץ המשפטי לממשלה.
בשנת 2023 היה מהתומכים הבולטים ברפורמה המשפטית בישראל, והוביל יחד עם ברל'ה קרומבי את תנועת "תקומה 2023" שארגנה הפגנות תמיכה ברפורמה.
לפי בוארון, השלטון בישראל לא נתון לנבחרי הציבור, אלא לקרן החדשה לישראל שמממנת את השמאל, לבג"ץ שכופה משנה ליברלית-פרוגרסיבית על הרשות המבצעת וליועצים המשפטיים שמבצרים את שלטון בג"ץ ומחלישים את נבחרי העם.
בתחום ההתיישבות, בוארון תומך בחיזוק ההתיישבות היהודית בכל רחבי הארץ ובכלל זאת ביהודה ושומרון.
בוארון התנגד לפינוי יישובים יהודים, ובכלל זה הוביל את המאבק נגד פינוי עמונה.
בוארון סבור שאין לסמוך על הרשות הפלסיטינית לצורך ניהול שטחי A ו-B ביהודה ושומרון, ועל מדינת ישראל לבצע אכיפה גם בשטחי A ו-B, בדגש על שטחים שמצויים בקרבה ליישובים ישראלים.
זאת כחלק ממאבק בניסיון השתלטות, לתפיסתו, של הרשות הפלסטינית על השטחים הפתוחים ביהודה ושומרון.
בוארון מדגיש את חשיבות הגברת הזהות היהודית במרחב הציבורי, ומאמין כי יש משמעות וחשיבות להיותה של המדינה מדינה יהודית.
בוארון נשוי לעפרה, אב לשבעה ומתגורר בעמיחי (לאחר שהתגוררו בעמונה עד לפינויו).
אביחי הולנדר (נולד ב-20 ביולי 1992, י"ט בתמוז ה'תשנ"ב) הוא זמר-יוצר ומלחין ישראלי.
הולנדר נולד וגדל בפתח תקווה, בנם של נחמה ושלום.
מגיל צעיר התחבר למוזיקה, ולמד בישיבה התיכונית המוזיקלית כינור דוד.
שירת כלוחם ביחידת אגוז במהלך מבצע צוק איתן.
השתתף בקרב שג'אעייה שבו איבד חברים מהיחידה, דבר שהותיר בו טראומה נפשית והשפיע רבות על שיריו ופעילותו המוזיקלית.
הולנדר מלווה נכי צה"ל ופועל לקידום והעלאת המודעות לנפגעי טראומה.
לוקח חלק ב"מפתח soul", תוכנית של הקונסרבטוריון הישראלי למוסיקה תל אביב לחינוך מוזיקלי למתמודדים עם הלם קרב.
נשוי לברית ואב לשלושה ילדים.
בנובמבר 2020 הוציא את הסינגל הראשון, "לא נרגע", שבו הוא מנסה לתווך את ההתמודדות עם פוסט־טראומה לבנו בן השנתיים, ארי, כשהוא מלווה בקליפ אנימציה שיצר נדי חביב, בהתבסס על ציורים שצייר בעצמו.
השיר הופק על ידי תומר בירן, כחלק מקמפיין גיוס כספים לעמותת "מפתח soul".
בפברואר 2021 הוציא את הסינגל השני, "בלתי מנוצח", מלווה בקליפ שמורכב מצילומי אולטרסאונד של עובר ברחם אמו, חלק מהם של בתו.
השיר הופק על ידי גלעד שמואלי.
במאי 2021 הוציא סינגל שלישי, "ברית", שיר שכתב לאשתו לקראת הגיור שעברה.
לדבריו היא הצילה אותו והאמינה בו מתחילת הדרך, ושבזכותה הולנדר למד לכתוב גם על הדברים המשמחים בחיים.
השיר קרוי על פי השם היהודי שקיבלה בגיור והופק על ידי אסף צרויה.
באוגוסט 2021 הוציא את השיר "אליהו", שנכתב מזווית עינה של אישה ומדבר על געגוע וכמיהה לאהוב שאולי לא ישוב עוד.
באפריל 2022 הוציא את השיר "יומולדת", שמוקדש לחברו שנפל במהלך מבצע צוק איתן.
את השיר כתב בשיתוף עם אביבה לוי יפרח, אמו של טל.
השיר הופק על ידי תומר בירן.
באוגוסט 2023 הוציא הולנדר לאור את אלבומו הראשון, "ידיים ודממה", שהגיע למיליוני השמעות בשירותי הסטרימינג.
האלבום נכתב כמסע המעניק למאזינים חוויה שנעה מכאב עז עד לשמחה מרקידה.
הולנדר כתב והלחין את מרבית השירים.
הוא שיתף פעולה באלבום עם המפיקים, אייל מזיג, תומר בירן, אסף צרויה וגלעד שמואלי.
האלבום יצא בלייבל Mobile1 Music.
בינואר 2024 יצא לאור הסינגל "נלחם" – דואט עם רון בוחניק.
במרץ 2024 הוציא את השיר "אור בשיגעון", שבו שיתף את הטקסט "טביעה" של המשוררת סא"ל טלי ורסנו אייסמן.
באפריל 2024 פרסם ביצוע מיוחד לשיר "אליהו", ביחד עם מיכל גרינגליק, אחותו של חלל צה"ל שאולי גרינליק, מתמודד הכוכב הבא שנפל במלחמת חרבות ברזל.
ביולי 2024 יצא השיר "לקום", שהולנדר הפיק עבורו וידאו קליפ מיוחד בשיתוף המרכז הרפואי תל השומר.
בשיר ובקליפ מתועד הליך שיקום של פצוע צה"ל, עילי חיות, שנפצע בזמן לחימה ומאז נאבק להשתקם.
ב־16 בפברואר 2025 הוציא הולנדר את השיר "גלקסיה" לזכרו של רב-סרן , מפקד ביחידת אגוז שנפל בקרב מוצב נחל עוז במהלך טבח שבעה באוקטובר.
מילות הפזמון נלקחו ממכתבים של תמר, בת זוגו של שילה, שכתבה: "אומרים שכל אדם הוא עולם, אבל אתה גלקסיה".
הולנדר התרגש מהמשפט הזה, והוא הפך לבסיס לשיר.
הולנדר הופיע בטקס הממלכתי לציון עשר שנים למבצע צוק איתן בהיכל הזיכרון.
ב- 9 ביולי 2025 הוציא עם צדי צרפתי את השיר לחן בחזה.
אביחי כהנא (נולד ב-31 ביולי 1985, י"ג באב ה'תשמ"ה) הוא עורך דין ישראלי המשמש מנכ"ל משרד העלייה והקליטה.
נולד בחיפה לשושנה ודוד, ולו שני אחים ואחות.
למד בישיבת ההסדר במעלה אדומים ולאחר מכן שימש בה בתפקיד חינוכי במשך מספר שנים.
שירת בצה"ל כמפקד כיתה בחטיבת כפיר.
בעל תואר ראשון במשפטים מאוניברסיטת בר-אילן ותואר שני במנהל ומדיניות ציבורית מאוניברסיטת תל אביב.
בשנת 2012 עבד בעיריית ירושלים.
כהנא התמחה בפרקליטות המדינה ועבד ביחידת אכיפה אזרחית בה, החל משנת 2013. לאחר מכן שימש כפרקליט במחוז דרום (אזרחי).
בין השאר, שימש כמנהל פרויקטים ויועץ בכיר למשנה לפרקליט המדינה לעניינים אזרחיים אורית קוטב.
בפרקליטות מחוז דרום אזרחי ניהל תיקים בתחום האכיפה האזרחית, חלקם מול גורמי פשיעה מוכרים שהשתלטו על קרקעות מדינה.
בין השאר ניהל תיקים להשבת כספי מדינה מול שלום דומרני ונגד חקלאים שהבריחו סחורות לחמאס.
בהמשך, עבד כיועץ בכיר למשנה לפרקליט המדינה אורית קוטב והוביל את פרויקט הבינה המלאכותית לחיזוי תוצאות הליכים משפטיים בתיקי הפרקליטות, שנועד להביא להתנהלות חכמה ויעילה יותר של הפרקליטות האזרחית.
החל מפברואר 2020 עבד במשרד המשפטים ושימש כמנהל תחום מדיניות רגולציה.
בתפקידו כמנהל מחלקת מדיניות רגולציה במשרד המשפטים הוביל מהלכים לביטול בירוקרטיה ממשלתית ולהפחתת נטל רגולטורי, בין השאר בתחום הכשרת שמאי מקרקעין הוביל מהלך שקיצר 14 מבחנים ל-2 בלבד, ובתחום הנגשה לאנשים עם מוגבלות בחן את יישום תקנות הנגישות.
יזם במשרד מהלך בשם "קחו חלק" שבמסגרתו מפרסמים "קולות קוראים" לציבור הרחב כדי להביע עמדות בנושאים שעומדים על הפרק, דוגמת תיקון החוק למניעת הטרדה מינית, או סימון תיקים של פרקליטות המדינה.
באוקטובר 2020 קיבל על עבודתו פרס הצטיינות אישי.
החל מאוגוסט 2021 שימש כראש המטה של מנכ"ל המשרד ערן דוידי.
במסגרת תפקידו הוביל רפורמות בשירות הציבורי, פעל כדי לשפר את השקיפות במשרד המשפטים, ניהל את העבודה על ועידת "דלתיים פתוחות" שהמשרד קיים לראשונה, וכן ריכז ותיכלל את דיוני הוועדה להתאמת המשפט לאתגרי החדשנות והאצת הטכנולוגיה.
בתחילת פברואר 2023 הודיע אופיר סופר, שר העלייה והקליטה, כי החליט למנות את כהנא למנכ"ל משרדו.
המינוי אושר בישיבת הממשלה ה-37 ב-5 בפברואר.
נשוי לצופיה כהנא (במקור שנוולד, הבת של הרב אליעזר שנוולד, ראש ישיבות ההסדר "מאיר הראל" במודיעין ובאופקים).
צופיה היא בנקאית בבנק הבינלאומי, אב לארבעה ומתגורר במודיעין.
כהנא הוא יו"ר עמותת תפארת חן - קהילה דתית לאומית במודיעין.
אֲבִיהַיִל היא דמות תנ"כית, בתו של אליאב בן ישי, אחת מנשותיו של המלך רחבעם, יחד עם מעכה ונשים נוספות.
אביהיל נולדה לאליאב, אחיו של דוד המלך, בניו של ישי.
בספר שמואל מסופר ששמואל נשלח על ידי אלוהים למשוח את אחד מבניו של ישי למלך במקום שאול המלך שהסתלק מהמלוכה בעקבות חטאו במלחמתו עם עמלק.
שמואל בתחילה טעה וחשב שכוונת אלוהים לאליאב.
לדעת חז"ל טעות זו נבעה מכך שראה ברוח הקודש את בתו של אליאב – אביהיל, שמשמשת בתור מלכה, כאשתו של רחבעם.
טעות זו נגרמה לשמואל, כעונש על כך שכאשר שאול חיפש אותו בלי שהכירו ושאל היכן הוא הנביא, ענה שמואל 'אנכי', ולא ענה בענווה הראויה לו.
אביהיל מוזכרת פעם אחת בתנ"ך בפסוק המתאר את נישואיה לרחבעם:
מפרשי התנ"ך התקשו בפירוש הפסוק, שנובע מקושי בפיסוקו, לדעת רש"י יש להוסיף לפני המילה אביהיל ו' החיבור, לפי פירוש זה נראה שהכוונה שירבעם נשא גם את מחלת בת ירימות לאישה, וגם את אביהיל בת אליאב לאישה.
לפי פירוש זה, גם המשכו של הפסוק ותלד לו, הכוונה אביהיל שילדה את שלושת הבנים הללו.
כאמור, לאביהיל ורחבעם נולדו שלושה בנים: יעוש, שמריה, וזהם.
בנים אלו לא נבחרו להחליף את רחבעם לאחר שנות מלכותו, אלא אביה בן מעכה אשתו הנוספת של רחבעם, על אף שנולד מאוחר יותר.
אביהיל הייתה בת דודו של שלמה, אביו של רחבעם, ואילו מעכה הייתה בת דודו של רחבעם עצמו.
אביחי בן חמו (נולד ב-1975) הוא קצין בשירות בתי הסוהר בדרגת גונדר, המכהן כראש אגף המבצעים והביטחון מאז יולי 2024. בתפקידו אחראי על בניית הכוח המבצעי, מערכי האבטחה, תיאום מבצעי עם כוחות חיצוניים והפעלת היחידות המיוחדות של הארגון.
בן חמו נולד וגדל בירושלים, למד בתיכון הימלפרב.
בשנת 1994 התגייס לחיל המשטרה הצבאית ושירת במספר תפקידי קצונה.
בין השנים 1996–1998 פיקד על פלוגה בכלא מגידו (מתקן כליאה 384), תחת אחריות צה"ל, ובהמשך, בשנים 1998–2000, שימש מפקד בסיס משטרה צבאית במרחב טבריה והעמקים.
לאחר מכן התקדם לתפקידי פיקוד נוספים, ובין השנים 2003–2006 היה סגן מפקד מתקן הכליאה קציעות, שהיה בחזקת צה"ל.
בשנת 2006 השתחרר מצה"ל והתגייס לשירות בתי הסוהר.
קריירתו בשב"ס כללה מגוון תפקידי פיקוד בבתי סוהר ברחבי הארץ.
בתחילה שימש מפקד מתחם בבית הסוהר קציעות (2006–2007), ולאחר מכן סגן מפקד בית הסוהר שטה (2007–2011).
בהמשך מונה למפקד בית סוהר שקמה (2011–2013) וכן הועלה לדרגת גונדר משנה, בהמשך כיהן כמפקד בית סוהר שטה (2013–2016).
בשנים 2016–2018 שימש מפקד בית סוהר אשל, ולאחר מכן הועלה לדרגת תת-גונדר ופיקד על בית סוהר קציעות בשנים (2021-2018).
בשנת 2021 מונה למפקד מחוז מרכז, והועלה לדרגת גונדר, תפקיד אותו מילא עד 2024. לאחר מכן קודם לתפקיד ראש אגף המבצעים והביטחון, במסגרתו הוא מופקד על הפעלת היחידות המיוחדות "נחשון" ו"מצדה", תיאום מבצעי והגנה על מתקנים ובתי סוהר, והיערכות למענה לאירועי קיצון.
בעל תואר ראשון בהיסטוריה מאוניברסיטת חיפה ותואר שני במדע המדינה מאוניברסיטת חיפה.
בן חמו נשוי לחנית ואב ל־4 בנות.
אַבַּיֵּי (280 לערך – 338 לערך), או בשמו נחמני, היה אמורא בבלי בולט מהדור הרביעי.
ראש ישיבת פומבדיתא וחברו של רבא.
הוא היה בעלה השלישי של חומא, נינתו של רב יהודה.
אביי היה ראש ישיבת פומבדיתא עד יום מותו.
הוא נודע כאדם צנוע וישר, התפרנס מעבודת האדמה והיה עני רוב ימיו.